*Монгол Улсын Их Хурлын 2010 оны намрын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны 2011 оны 2 дугаар сарын 2-ны өдөр /Лхагва гараг/-ийн хуралдаан 11 цаг 45 минутад Төрийн ордны “А” танхимд эхлэв.*

 Байнгын хорооны дарга, УИХ-ын гишүүн Д.Очирбат ирц, хэлэлцэх асуудлын дарааллыг танилцуулж, хуралдааныг даргалав.

 ***Хуралдаанд ирвэл зохих 18 гишүүнээс 11 гишүүн ирж, 61.1 хувийн ирцтэй байв. Үүнд:***

 ***Чөлөөтэй****: П.Алтангэрэл, С.Бямбацогт, Л.Гүндалай, Д.Одбаяр, Ч.Улаан*

***Өвчтэй:*** *Ц.Дашдорж, Ц.Даваасүрэн*

***Нэг.Жендэрийн эрх тэгш байдлыг хангах тухай хуулийг дагаж мөрдөх журмын тухай хууль /эцсийн хэлэлцүүлэг/***

Хэлэлцэж буй асуудалтай холбогдуулан Ерөнхий сайдын зөвлөх Б.Долгор, Хууль зүй, дотоод хэргийн дэд сайд В.Удвал, Жендэрийн тэгш байдлын үндэсний хорооны ажлын албаны дарга Б.Энхсайхан, “Гал голомт хөдөлгөөн” төрийн бус байгууллагын тэргүүн Д.Мөнхөө, УИХ-ын Тамгын газрын зөвлөх Л.Лхагвасүрэн, Нийгмийн бодлого, боловсрол, соёл шинжлэх ухааны байнгын хорооны зөвлөх Ц.Батнасан нарын бүрэлдэхүүнтэй ажлын хэсэг байлцав.

**Д.Очирбат**:-Жендэрийн эрх тэгш байдлыг хангах тухай хуулийг дагаж мөрдөх журмын тухай хуулийг УИХ-ын чуулганы нэгдсэн хуралдаанд эцсийн хэлэлцүүлэгт оруулах саналыг дэмжиж байгаа гишүүд гараа өргөнө үү.

Зөвшөөрсөн 10

Татгалзсан 0

Бүгд 10

Гишүүдийн олонхийн саналаар дэмжигдлээ.

Байнгын хорооноос гарах танилцуулгыг УИХ-ын гишүүн Д.Оюунхорол УИХ-ын чуулганы нэгдсэн хуралдаанд танилцуулахаар тогтов.

**Хуралдаан 11 цаг 50 минутад өндөрлөв**.

**Тэмдэглэлтэй танилцсан**:

НИЙГМИЙН БОДЛОГО, БОЛОВСРОЛ,

СОЁЛ, ШИНЖЛЭХ УХААНЫ БАЙНГЫН

ХОРООНЫ ДАРГА Д.ОЧИРБАТ

**Тэмдэглэл хөтөлсөн**:

ХУРАЛДААНЫ ТЭМДЭГЛЭЛ

ХӨТЛӨГЧ Ц.НАРАНТУЯА

**УИХ-ЫН 2010 ОНЫ НАМРЫН ЭЭЛЖИТ ЧУУЛГАНЫ**

**НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ**

**УХААНЫ БАЙНГЫН ХОРООНЫ 2011 ОНЫ 2 ДУГААР САРЫН**

 **2-НЫ ӨДРИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Хуралдаан 11 цаг 45 минутад эхлэв.**

**Д.Очирбат**:-Та бүхний өдрийн амгаланг айлтгая. Юуны өмнө УИХ-ын эрхэм гишүүд Нийгмийн бодлого, боловсрол, соёл, шинжлэх ухааны байнгын хорооны гишүүддээ Жендэрийн хуулийг амжилттай баталж өгсөнд ажлын хэсгийн ахлагчийн зүгээс та бүхэндээ талархал илэрхийлж байна. Мөн ажлын хэсгийн хамт олонд бас талархал илэрхийлье.

Хэлэлцэх асуудал нэг асуудал хэлэлцэнэ. Жендэрийн эрх тэгш байдлыг хангах тухай хуулийг дагаж мөрдөх журмын тухай хуулийн төсөл, эцсийн хэлэлцүүлэг.

Хэлэлцэх асуудалтай холбогдуулж материал тарааж өгсөн байгаа. Саналтай гишүүд байна уу? Байхгүй бол хэлэлцэх асуудлаа батлах саналтай гишүүд гараа өргөнө үү. 10-аас 10.

Эцсийн хэлэлцүүлэгт бэлтгэсэн талаархи Нийгмийн бодлого, боловсрол, соёл, шинжлэх ухааны байнгын хорооны танилцуулга болон зарчмын зөрүүтэй саналын томъёоллыг Байнгын хорооны гишүүдэд урьдчилан тараасан байгаа. Сая батлагдаж дууслаа. Дагаж мөрдөх хууль батлагдлаа.

Байнгын хорооны дүгнэлтийг Оюунхорол гишүүн чуулганд танилцуулна.

Баярлалаа.

***Соронзон хальснаас буулгасан***:

ХУРАЛДААНЫ ТЭМДЭГЛЭЛ

ХӨТЛӨГЧ Ц.НАРАНТУЯА